Ilie Poenaru, bucuros după debutul cu victorie pe banca Concordiei Chiajna: "Am reușit, în aceste două-trei zile, să le dăm o altă stare!"
Ilie Poenaru a preluat-o de curând pe Concordia Chiajna, formație din Liga 2. Antrenorul a debutat cu o victorie la noua echipă (2-0) împotriva celor de la Unirea Dej.
După meci, tehnicianul a oferit o primă reacție. Iată ce a spus despre lotul său.
"Am reușit, în aceste două-trei zile, să le dăm o altă stare!"
"E o victorie de moral, în primul rând, pentru că și echipa a fost destul de afectată din punct de vedere al obiectivului, să zicem, pentru că a fost un obiectiv ratat. Am reușit, în aceste două-trei zile, să le dăm o altă stare, să îi facem să înțeleagă că trebuie să continue și să se schimbe puțin, să iasă din starea în care erau. Și faptul că încă la momentul înainte de meci nu era nici măcar ecuația retrogradării rezolvată, adică din obiectivul pe care l-am avut practic ajunsesem să avem probleme și cu retrogradarea.
Dar au înțeles, au respectat tot ceea ce le-am trasat, s-au comportat foarte bine, am avut atitudine pe un teren foarte-foarte greu. Nu vreau să vorbesc mai mult sau să spun alte cuvinte, dar nu se poate juca pe un asemenea teren, este incredibil", a spus Ilie Poenaru, conform celor de la Metropola TV.